ราคาทองวันศุกร์ร่วง ขณะพัลลาเดียมดิ่งลง 3%
ราคาทองสปอตตลาดสหรัฐร่วงลง 5.18 ดอลลาร์ สู่ 1,198.80 ดอลลาร์ต่อออนซ์ในช่วงท้ายตลาดวันศุกร์ (27 มี.ค.) หลังปิดตลาดในแดนบวกมานานติดต่อกัน 7 วัน ขณะที่นักลงทุนยังคงใช้ความระมัดระวังในการลงทุน ก่อนที่จะได้ฟังถ้อยแถลงของนางเจเน็ต เยลเลน ประธานธนาคารกลางสหรัฐ (FED) อย่างไรก็ตาม ราคาทองยังคงปิดตลาดสัปดาห์นี้ในแดนบวกเป็นสัปดาห์ที่สองติดต่อกัน
30 มี.ค. 2558

ผู้สื่อข่าวรายงานว่า ราคาทองสปอตตลาดสหรัฐร่วงลง 5.18 ดอลลาร์ สู่ 1,198.80 ดอลลาร์ต่อออนซ์ในช่วงท้ายตลาดวันศุกร์ (27 มี.ค.) หลังปิดตลาดในแดนบวกมานานติดต่อกัน 7 วัน ขณะที่นักลงทุนยังคงใช้ความระมัดระวังในการลงทุน ก่อนที่จะได้ฟังถ้อยแถลงของนางเจเน็ต เยลเลน ประธานธนาคารกลางสหรัฐ (FED) อย่างไรก็ตาม ราคาทองยังคงปิดตลาดสัปดาห์นี้ในแดนบวกเป็นสัปดาห์ที่สองติดต่อกัน
ทั้งนี้ ราคาสัญญาทองเดือนเม.ย.ปิดตลาดร่วงลง 0.42% สู่ 1,199.80 ดอลลาร์ต่อออนซ์ ขณะที่ราคาทองสปอตปิดตลาดสัปดาห์นี้ปรับขึ้น 1.5% ด้านราคาพัลลาเดียมในตลาดสปอตดิ่งลง 3% สู่จุดต่ำสุดรอบ 5 เดือนครึ่งที่ 736.80 ดอลลาร์ต่อออนซ์ในระหว่างวัน
 
ราคาโลหะมีค่าที่ตลาด COMEX ในวันศุกร์
                       ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)  ทองเดือนเม.ย.                1,199.80                        -5.00 เงินเดือนพ.ค.                   17.069                         -0.071
ราคาโลหะมีค่าที่ตลาด NYMEX ในวันศุกร์
                            ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)   พลาตินั่มเดือนเม.ย.              1,143.60                      -10.40 พัลลาเดียมเดือนมิ.ย.               741.00                         -32.35 